Det kommer næppe som nogen overraskelse, at en elbil bruger en hel del strøm. Derfor skal der også en hel del strøm til, når du skal lade din elbil op derhjemme, og det er noget, du skal tænke over, når du går i gang med planerne om opsætning af ladestander i privaten. Hvis dine elektriske installationer er af ældre dato, er det nemlig ikke nødvendigvis sikkert, at du har den nødvendige elektriske kapacitet til at få opsat en ladestander derhjemme. Før du begynder processen med at installere en ladestander til din elbil, er det derfor klogt at evaluere din boligs eksisterende elektriske kapacitet. Det indebærer bl.a. at undersøge din hovedtavle eller dit elpanel for at afgøre, om der er tilstrækkelig kapacitet til at tilføje en ladestander, uden det kommer til at overbelaste systemet. Det er naturligvis en vurdering, der bør udføres af en elektriker. Sådan én kan vi levere her hos JJ Montering, og du skal derfor ikke tøve med at kontakte os med det samme, hvis du er i tvivl om, hvorvidt din bolig har den nødvendige elektriske kapacitet til opsætning af ladestander. Hvis vi kommer frem til, at din bolig ikke har tilstrækkelig elektrisk kapacitet til at imødekomme din elbils opladningsbehov, kan vi hjælpe dig med at opgradere dit system. Det kan vi bl.a. gøre ved at øge kapaciteten i dit elpanel og ved at installere bedre ledninger og sikringer, så du bliver helt sikker på, at du kan få opladet din elbil uden problemer.